Magnus Mæland

Magnus Mæland (født 3. november 1984 på Skjervøy) er en norsk politiker (H) og kommunal tjenestemann.

Han var leder i Troms Unge Høyre 2006–2007 og nestleder i Europeisk Ungdom 2008–2010. Mæland var medlem av Tromsø kommunestyre 2007–2015 og leder i utdannings-, kultur- og idrettskomiteen 2011–2013. Fra oktober til november 2013 var han fylkesråd for utdanning i Troms. Han var daglig leder ved Høyres Nord-Norge-kontor 2014–2015.

Han er utdannet adjunkt med fordypning i matematikk og samfunnsfag fra Universitetet i Tromsø fra 2008. Mæland var konsulent i Statens lånekasse for utdanning i Tromsø 2010–2011 og lærer ved Sandnes skole i Kirkenes 2015–2016. I 2016 ble han kontorsjef i Sør-Varanger kommune og i 2018 næringssjef i samme kommune.

Referanser

Eksterne lenker 
 

Høyre-politikere i Troms
Lokalpolitikere i Tromsø
Fylkesråder i Troms
Tillitsvalgte i Unge Høyre
Norske embets- og tjenestemenn
Norske pedagoger
Personer fra Skjervøy kommune